Oficiālais Vēstnesis L 206 , 18/08/1993 Lpp. 0013 - 0014

Speciālizdevums somu valodā: Nodaļa 3 Sējums 51 Lpp. 0192

Speciālizdevums zviedru valodā: Nodaļa 3 Sējums 51 Lpp. 0192



Komisijas Direktīva 93/56/EEK (1993. gada 29. jūnijs), ar ko groza Padomes Direktīvu 82/471/EEK par dažiem produktiem, ko izmanto dzīvnieku barībā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1982. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], kurā jaunākie grozījumi izdarīti ar Komisijas Direktīvu 93/26/EEK [2], un jo īpaši tās 6. pantu, tā kā Direktīvā 82/471/EEK ir noteikts, ka tās pielikumu saturs ir regulāri jāpārskata, ņemot vērā zinātnes un tehnikas jaunākās atziņas; tā kā pētījumā par neproteīnu slāpekļa savienojumu amonija sulfātu, kā arī par metionīna hidroksianalogu un tā kalcija sāli ir konstatēta pozitīva ietekme uz atgremotājdzīvniekiem; tā kā tādēļ jādod atļauja konkrētos produktus izmantot šīs kategorijas dzīvnieku barībā; tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Ar šo Direktīvas 82/471/EEK pielikumu groza, kā noteikts šīs direktīvas pielikumā. 2. pants Vēlākais līdz 1994. gada 30. jūnijam dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas 1. pantā noteiktās prasības. Dalībvalstis par to tūlīt informē Komisiju. Kad dalībvalstis pieņem minētos tiesību aktus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka procedūru, kas jāievēro, izdarot šādu atsauci. 3. pants Šī direktīva ir adresēta dalībvalstīm. Briselē, 1993. gada 29. jūnijā Komisijas vārdā — Komisijas loceklis René Steichen [1] OV L 213, 21.7.1982., 8. lpp. [2] OV L 179, 22.7.1993., 2. lpp. -------------------------------------------------- PIELIKUMS 1. 2. grupā "Slāpekļa neproteīna savienojumi" 2.2. punktā "Amonija sāļi" pievieno šo: "1 | 2 | 3 | 4 | 5 | 6 | 7 | Produktu grupas nosaukums | Produkta nosaukums | Barības vielas apzīmējums vai mikroorganisma raksturojums | Kultūras substrāts (specifikācija, ja ir) | Produkta sastāva raksturojums | Dzīvnieku suga | Īpaši noteikumi | | 2.2.3. Amonija sulfāta ūdens šķīdumi | (NH4)2SO4 | – | Amonija sulfāts: vismaz 35 % | Atgremotājdzīvniekiem, no atgremošanas sākuma | Uz produkta etiķetes vai iepakojuma jānorāda: vārdiem: "Amonija sulfāts",slāpekļa un mitruma saturs,dzīvnieku sugas,atgremotājdzīvniekiem jaunlopiem dienas barības devā nedrīkst pārsniegt 0,5 %Uz kompleksās barības maisījuma etiķetes vai iepakojuma jānorāda: vārdiem: "Amonija sulfāts",dzīvnieku barībā esošais produkta daudzums,kopproteīna daļa procentos, ko nodrošina ar neproteīnu slāpekli,lietošanas instrukcijā norādījumu par to, kādu neproteīnu slāpekļa daudzumu nedrīkst pārsniegt attiecīgo dzīvnieku sugu barības dienas devā,atgremotājdzīvniekiem jaunlopiem dienas barības devā nedrīkst pārsniegt 0,5 %" | 2. 4. grupā "Aminoskābju hidroksianalogi" 6. ailē "Dzīvnieku suga" attiecībā uz 4.1.1. produktiem "Metionīna hidroksianalogi" un 4.1.2. "Metionīna hidroksianaloga kalcija sāls" svītro vārdus "izņemot atgremotājdzīvniekus". --------------------------------------------------